## Pravilnik o uvjetima za potvrđene mjeriteljske laboratorije za servisiranje i pripremanje mjerila mase za ovjeravanje

### NN 9/2002 (25.1.2002.), Pravilnik o uvjetima za potvrđene mjeriteljske laboratorije za servisiranje i pripremanje mjerila mase za ovjeravanje

# Državni zavod za normizaciju i mjeriteljstvo

232

Na temelju članka 14. Zakona o mjeriteljskoj djelatnosti (»Narodne
novine« broj 11/94) ravnatelj Državnog zavoda za normizaciju i mjeriteljstvo
donosi

## PRAVILNIK

### O UVJETIMA ZA POTVRĐENE MJERITELJSKE LABORATORIJE ZA SERVISIRANJE I PRIPREMANJE MJERILA MASE ZA OVJERAVANJE

I. OPĆE ODREDBE

Članak 1.

Ovim se pravilnikom propisuju uvjeti koje moraju zadovoljavati potvrđeni
mjeriteljski laboratoriji (u daljnjem tekstu: laboratoriji) za servisiranje i
pripremanje mjerila mase za ovjeravanje.

Članak 2.

Mjerila mase, u smislu ovog pravilnika, koja se servisiraju i pripremaju
za ovjeravanje su:

1. utezi razreda točnosti M1, M2 i M3, nazivnih vrijednosti mase od 1 mg
do 50 kg

2. vage s neautomatskim djelovanjem, razreda točnosti

![](dodatni/357899.gif)      ,![](dodatni/357900.gif)
       ,![](dodatni/357901.gif)
       i ![](dodatni/357902.gif)

3. vage s poluautomatskim i automatskim
djelovanjem

4. mjerne naprave vaga

5. mjerni pretvornici.

Članak 3.

Laboratorij može biti pravna
osoba ili u sastavu pravne osobe.

Pravna osoba iz stavka 1.
ovog članka treba biti registrirana za djelatnost proizvodnje ili servisiranja
mjerila mase.

Laboratorij servisira i
priprema mjerila mase za ovjeravanje, a ovlaštene osobe Državnog zavoda za
normizaciju i mjeriteljstvo (u daljnjem tekstu: Zavod) ovjeravaju mjerila mase.

Članak 4.

Priprema mjerila mase za
ovjeravanje u smislu ovog pravilnika razumijeva: pripremu mjerila mase za
ispitivanje, ispitivanje mjerila mase to jest provjeru mjeriteljskih značajki
mjerila mase te pisanje izvješća o ispitivanju mjerila mase.

II. UVJETI ZA LABORATORIJ

Članak 5.

Laboratorij mora zadovoljiti
uvjete glede:

1. djelatnika

2. prostorije za ispitivanje
mjerila mase

3. opreme za ispitivanje
mjerila mase

4. propisane dokumentacije.

1. DJELATNICI

Članak 6.

Laboratorij mora imati
najmanje 1 djelatnika koji organizira, vodi i obavlja poslove servisiranja i
pripremanja mjerila mase za ovjeravanje.

Djelatnik iz stavka 1. ovog članka
mora biti u radnom odnosu na neodređeno vrijeme.

Članak 7.

Djelatnik iz članka 6. stavak
ovog pravilnika mora imati VSS tehničkog ili prirodoslovno-matematičkog smjera
i najmanje 1 godinu radnog iskustva na poslovima ispitivanja, proizvodnje ili
servisiranja mjerilia mase; ili VŠS tehničkog smjera i najmanje 2 godine radnog
iskustva na poslovima ispitivanja, proizvodnje ili servisiranja mjerila mase;
ili SSS ili VKV tehničke struke i najmanje 3 godine radnog iskustva na
poslovima ispitivanja, proizvodnje ili servisiranja mjerila mase; ili KV tehničke
struke i najmanje 4 godine radnog iskustva na poslovima ispitivanja,
proizvodnje ili servisiranja mjerila mase.

Djelatnik laboratorija iz
stavka 1. ovog članka mora znati propise koji su na snazi te postupke i metode
ispitivanja mjerila mase, što se utvrđuje u postupku utvrđivanja zadovoljavanja
laboratorija propisanim uvjetima.

Članak 8.

Djelatnik koji obavlja poslove servisiranja i pripremanja mjerila mase
za ovjeravanje, mora imati najmanje KV tehničke struke te mora biti stručno
osposobljen za obavljanje tih poslova.

Postupak utvrđivanja stručne osposobljenosti djelatnika iz stavka 1.
ovog članka provodi se pri utvrđivanju zadovoljavanja laboratorija propisanim
uvjetima.

2. PROSTORIJA ZA ISPITIVANJE MJERILA MASE

Članak 9.

Laboratorij za ispitivanje i ovjeravanje mjerila mase mora imati radni
prostor koji:

1. mora udovoljavati propisanim zahtjevima u pogledu higijensko-tehničke
zaštite

2. je odvojen od ostalog prostora pri ovjeravanju vaga s neautomatskim
djelovanjem razreda točnosti![](dodatni/357901.gif)       i![](dodatni/357902.gif)        ,
utega razreda točnosti M1, M2 i M3 te mjernih naprava vaga

3. je izgrađen kao posebna
prostorija s ulazom izvedenim iz predprostora ili s dvostrukim vratima za
pripremu za ispitivanje svih ostalih mjerila mase osim za mjerila mase iz točke
2. ovog članka

4. je prostran toliko da se u
njega mogu staviti dva radna stola za ispitivanje mjerila mase, police za smještaj
mjerne opreme te mjerila pripremljena za ispitivanje

5. je opremljen izvorima
topline za jednolično zagrijavanje radnog prostora, odnosno prema potrebi klimatizacijskim
uređa­jem

6. je opremljen stolom i
stolicom za rad ovlaštenog djelatnika Zavoda.

Članak 10.

Za ispitivanje i pregled
mjerila mase s Max ³ 50 kg laboratorij mora imati vodoravnu betonsku ploču
izmjera najmanje 2 m x 2 m.

Članak 11.

Mjerna oprema za ispitivanje
i ovjeravanje mjerila mase, mora u laboratoriju biti raspoređena tako da je zaštićena
od izrav­nog djelovanja sunčevih zraka ili drugih izvora topline.

 Članak 12.

Temperatura
zraka u laboratoriju, za vrijeme ispitivanja i ovjeravanja mjerila mase, mora
imati sljedeće vrijednosti:

1. od 20 °C do 21 °C - za vage s neautomatskim
djelovanjem razreda točnosti![](dodatni/357899.gif)       čiji je
ispitni podjeljak manji od 0,1 mg

2. od 20°C do 25°C - , za vage s neautomatskim
djelovanjem razreda točnosti![](dodatni/357899.gif)       i![](dodatni/357900.gif)       ,
osim vaga iz točke 1. ovog članka i za mjerne pretvornike

3. od 18°C do 27°C - za utege razreda točnosti
M1, M2 i M3, vage s neautomatskim djelovanjem razreda točnosti![](dodatni/357901.gif)      i![](dodatni/357902.gif)        i mjerne
naprave vaga.

 Članak 13.

U laboratoriju se za vrijeme ispitivanja i ovjeravanja ne smiju držati
bilo kakvi predmeti niti obavljati bilo koja druga djelatnost, koji bi mogli
ometati normalan rad.

3. OPREMA ZA ISPITIVANJE MJERILIA MASE

Članak 14.

Za ispitivanje i ovjeravanje utega razreda točnosti M1, M2 i M3,
nazivnih vrijednosti mase od 1 mg do 50 kg laboratorij mora imati sljedeću
mjernu opremu:

1. utege razreda točnosti najmanje F2, za ispitivanje i ovjeravanje
utega razreda točnosti M1

2. utege razreda točnosti najmanje M1, za ispitivanje i ovjeravanje utega
razreda točnosti M2 i M3.

3.nadzorne vage (ravnokrake
mehaničke ili elektro­meha­ničke) koje zadovoljavaju ove uvjete:

a) stabilnost vage pri
ponovljenom mjerenju iste mase u nepromijenjenim uvjetima mora biti u jednoj
trećini najmanjeg podjeljka vage

b) vrijednost najmanjeg
podjeljka vage ne smije biti veća od jedne trećine najveće dopuštene pogreške
za uteg koji se ispituje prema posebnom propisu.

 Članak 15.

Za ispitivanje i ovjeravanje
vaga s neautomatskim djelovanjem razreda točnosti![](dodatni/357899.gif)       ,![](dodatni/357900.gif)       ,![](dodatni/357901.gif)       i       ![](dodatni/357902.gif);te
pri statičkom ispitivanju vaga s poluautomatskim i automatskim djelovanjem
moraju se upotrebljavati garniture utega sljedećih razreda točnosti i
odgovarajućih vrijednosti mase:

1. razreda točnosti najmanje
E1 - za vage čiji podjeljak »d« ima vrijednost d £ 0,01 mg

2. razreda točnosti najmanje
E2 - za vage čiji podjeljak »d« ima vrijednost 0,01 mg < d £ 1 mg

3. razreda točnosti najmanje
F1 - za vage čiji podjeljak »d« ima vrijednost 1 mg < d £ 0,1 g

4. razreda točnosti najmanje
F2 - za vage čiji podjelak »d« ima vrijednost 0,1 g < d £ 1 g

5. razreda točnosti najmanje
M1- za vage čiji podjeljak »d« ima vrijednost 1 g < d

Članak 16.

Za ispitivanje i ovjeravanje
mjernih naprava vaga laboratorij mora imati sljedeću mjernu opremu:

1. uređaj za ispitivanje
mjernih naprava

2. utege za ispitivanje odgovarajućih vrijednosti mase, razreda točnosti
najmanje F1.

Članak 17.

Pojedinačni utezi razreda točnosti M1 ili garniture utega razreda točnosti
M1 moraju imati valjane ovjerne žigove.

Garniture utega razreda točnosti E2, F1 i F2, koje se upotreb­ljavaju za
ispitivanje i ovjeravanje mjerila mase moraju biti smještene u odgovarajuće
kutije s oznakama razreda točnosti i tvorničkim brojem te moraju imati valjanu
potvrdu o umjeravanju.

Jedna garnitura utega najvišeg
razreda točnosti mora biti na raspolaganju samo ovlaštenom djelatniku Državnog
zavoda za normizaciju i mjeriteljstvo ( u daljem tekstu: Zavod ) i pohranjena
odvojeno od ostalih garnitura.

Članak 18.

Za ispitivanje i ovjeravanje
mjernih pretvornika laboratorij mora imati sljedeću mjernu opremu:

1. uređaj s klimatizacijskom
komorom

2. digitalni kompenzator.

Članak 19.

Za ispitivanje i ovjeravanje
elektroničkih pokazno-upravljač­kih uređaja - mjernih naprava vaga iz članka 2.
točka 4. ovog pravilnika ( u daljem tekstu: EPU), laboratorij mora imati mjernu
opremu:

1. klimatizacijsku komoru u
koju se može smjestiti EPU i kod koje se temperatura može mijenjati u cijelome
deklariranom temperaturnom području za EPU

2. kalibrator napona s poznatom
krivuljom pogreške ili s pogreškom koja mora biti manja od 0,3 dopuštene pogreške
za EPU.

Članak 20.

Kao pomoćnu mjernu opremu za
ispitivanje i ovjeravanje mjerila mase iz članka 2. ovog pravilnika laboratorij
mora imati:

1. stalak za pregled mjernih
naprava vaga

2. stalke za postavljanje
mjerne opreme

3. stabilizirane izvore
električnog napajanja koji moraju omogućiti napajanje mjerne opreme i mjerila
mase, ako je za njihov rad potrebna električna energija

4. razulju razreda točnosti
najmanje II, za postavljanje vaga u vodoravni položaj

5. povećalo s povećanjem
deset puta za očitavanje rezultata vaganja

6. kontrolno ogledalo
postavljeno na zidu ili sa stalkom, za istovremeno očitavanje rezultata vaganja
na suprotnoj strani mjerila mase

7. pomična mjerila čiji
najmanji podjeljak ne smije biti veći od 0,1 mm, metalno ravnalo najmanje
duljine 0,5 m s podjelom od 1mm i čelična mjerna traka najmanje duljine 2 m, s
podjelom od 1 mm, za nadzor izmjera duljina mjerila mase

8. termometre s podjelom od 0,1° C, za mjerenje temperature u
klimatizacijskim komorama

9. termometar s podjelom od 0,5° C, za mjerenje temperature u radnoj
prostoriji za ispitivanje utega razreda točnosti E2 i vaga s neautomatskim
djelovanjem razreda točnosti![](dodatni/357899.gif)      čiji je ispitni
podjeljak manji od 0,1 mg

10. termometar s podjelom od 1° C, za mjerenje temperature u radnom
prostoru za ispitivanje i ovjeravanje mjerila mase osim za ispitivanje i
ovjeravanje mjerila mase iz točke 9. ovog članka.

Članak 21.

Pomoćna mjerna oprema iz članka 20. točke 8., i 9. ovog pravilnika mora
imati valjanu 1. ovjeru o udovoljavanju mjeriteljskim zahtjevima i mora biti
ovjerena ovjernim žigom u obliku naljepnice (ovjereno ili sukladno) ukoliko se
radi o staklenom termometru punjenom živom.

Ako je termometar druge vrste (PT100 i sl) osim 1. ovjere mora imati
valjanu ponovnu ovjeru.

Članak 22.

Oprema za ispitivanje mjerila mase iz članka 15. točke 1. do 4. ovog
pravilnika mora imati valjanu ovjernicu o udovoljavanju mjeriteljskim
zahtjevima ili potvrdu o sukladnosti s propisanim zahtjevima ili valjanu
umjernicu.

4. DOKUMENTACIJA

Članak 23.

Laboratorij mora imati ovu dokumentaciju:

1. propise iz područja ovjeravanja mjerila mase

2. naputak proizvođača o korištenju
opreme za ispitivanje

3. postupke održavanja i praćenja
ispravnosti opreme za ispitivanje

4. postupke zaprimanja
zahtjeva za ovjeravanje mjerila mase, izvješća o ispitivanju mjerila mase i dr.

5. tipna odobrenja za mjerila
mase koja se ovjeravaju u laboratoriju

6. popis opreme za
ispitivanje s tehničkim podacima i datumima ovjeravanja i ovjernicama za svako
mjerilo.

Članak 24.

Laboratorij mora pisati izvješće
o ispitivanju mjerila mase na elektroničkom računalu.

Izvješće o ispitivanju iz
stavka 1. ovog članka mora biti propisanog sadržaja.

Laboratorij mora izvješća o
ispitivanju čuvati na elektronič­kom mediju ili u tiskanom obliku najmanje
godinu dana po isteku roka valjanosti ovjere.

III. OBVEZE LABORATORIJA

Članak 25.

Laboratorij tijekom svog rada mora:

1. zadovoljavati uvjete propisane ovim pravilnikom

2. pripremati za ovjeravanje mjerila mase koja imaju valjano tipno
odobrenje, sukladno odobrenom postupku ispitivanja mjerila mase

3. obavijestiti Zavod o svakoj promjeni koja bi mogla utjecati na
osposobljenost laboratorija da zadovolji uvjete propisane ovim pravilnikom

4. koristiti samo opremu za ispitivanje mjerila mase s valjanim ovjernim
žigom odnosno valjanom potvrdom o sukladnosti ili valjanom umjernicom

5. omogućavati djelatnicima laboratorija sudjelovanje u svim oblicima
stručnog usavršavanja koje organizira Zavod

6. omogućavati djelatnicima laboratorija sudjelovanje u radu odbora i
povjerenstava Zavoda

7. sudjelovati u međulaboratorijskim usporedbama na zah­tjev Zavoda

8. pridržavati se visine i načina plaćanja troškova ovjeravanja mjerila
mase koje je propisao ravnatelj Zavoda.

IV. PRIJELAZNE I ZAVRŠNE ODREDBE

Članak 26.

Laboratoriju koji zadovoljava uvjete propisane ovim pravilnikom izdaje
se rješenje koje važi najdulje 3 (tri) godine.

Prije isteka roka važenja rješenja
laboratorij mora podnijeti zahtjev za produljenja istoga najmanje 1 (jedan)
mjesec prije njegovog isteka.

Članak 27.

Danom stupanja na snagu ovoga
pravilnika prestaju vrijediti odredbe propisane Pravilnikom o uvjetima za potvrđeni
laboratorij za ispitivanje i ovjeravanje mjerila mase (»Narodne novine«, br.
56/98 i 20/99).

Članak 29.

Laboratoriji koji do dana
stupanja na snagu ovog pravilnika zadovoljavaju uvjete prema ranije važećim
propisima obvezni su do 1. siječnja 2004. godine zadovoljiti uvjete propisane
ovim pravilnikom.

Članak 30.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/01-04/
Urbroj: 558-03/9-01-1
Zagreb, 31. prosinca 2001.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

Pravilnik, NN 9/2002-232